
Narva Linnavalitsuse 07.10.2015 korralduse nr 1147-k „Narva Linnavalitsuse Arhitektuuri- ja Linnaplaneerimise Ameti bilansis oleva põhivara kõlbmatuks tunnistamine, bilansist mahakandmine“ muutmine
1. Asjaolud ja menetluse käik

Narva Linnavalitsuse 07.10.2015 korraldusega nr 1147-k „Narva Linnavalitsuse Arhitektuuri- ja Linnaplaneerimise Ameti bilansis oleva põhivara kõlbmatuks tunnistamine, bilansist mahakandmine“ tunnistati kõlbmatuks Narva Linnavalitsuse Arhitektuuri ja Linnaplaneerimise Ameti bilansis olev vara, sh  Suur-Aguli tänava rekonstrueerimise projekt (soetamisaeg 12.07.2010, soetusmaksumus 65 149,49 eurot).
Summa 65 149,49 eurot sisaldab ka ekslikult maha kantud vara maksumust: 
- eelisoleeritud signaaltraatidega toru (273x5,0 koguses 121,21 jm, summas 25696,00 eurot;

- eelisoleeritud signaaltraatidega torupõlv isolatsioon 2 (250 koguses 3,91 jm, summas 2065,00 eurot.
Seoses sellega, et toru ja torupõlved on heas seisukorras ning ei kuulunud mahakandmisele, on vaja vähendada Narva Linnavalitsuse 07.10.2015 korraldusega nr 1147-k maha kantud vara maksumust 27 761,00 euro võrra. Seega kuulub mahakandmisele vara maksumusega 37 388,49 eurot. 

2. Õiguslikud alused
2.1. Vastavalt kohaliku omavalitsuse korralduse seaduse § 30 lõike 1 punktile 2 linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.
2.2. Narva Linnavolikogu 24.08.2006. a määrusega nr 34 vastuvõetud „Linnavara kõlbmatuks tunnistamise, mahakandmise ja hävitamise korra“ § 7 kohaselt linnavara tunnistatakse kõlbmatuks, kui: 1) linnavara on muutunud kõlbmatuks avaliku kasutamise Narva linna valitsemise või tulu saamise otstarbeks ning linnavara pole õnnestunud võõrandada; 2) on tõestatud linnavara säilitamise ebaotstarbekus; 3) linnavara on osaliselt või täielikult hävinud. Sama korra § 14 punkti 1 alusel otsuse põhivara kõlbmatuks tunnistamise ja mahakandmise kohta võtab vastu Narva Linnavalitsus.

3. Otsus

Muuta Narva Linnavalitsuse 07.10.2015 korralduse nr 1147-k „Narva Linnavalitsuse Arhitektuuri- ja Linnaplaneerimise Ameti bilansis oleva põhivara kõlbmatuks tunnistamine, bilansist mahakandmine“ punkti 3.1. ja sõnastada see järgmiselt:

„3.1. Tunnistada Narva Linnavalitsuse Arhitektuuri ja Linnaplaneerimise Ameti bilansis olev vara kõlbmatuks:
· Ausammas „Soome Investor“ projekt (Linna Heakorrastus), soetamisaeg 23.12.2010, soetusmaksumus 1 041,76 eurot 
· Peetri 1 3. korruse siseruumide ümberplaneerimise projekt, soetamisaeg 20.03.2009, soetusmaksumus 5 752,05 eurot.

· Suur-Aguli tänava rekonstrueerimise projekt, soetamisaeg 12.07.2010, soetusmaksumus  37 388,49 eurot.

· Tuleviku tn, Tallinna mnt, Kreenholmi tn välisvalgustuse projekt, soetamisaeg 10.12.2008, soetusmaksumus 5 812,77 eurot.“
4. Rakendussätted

4.1. Korraldus jõustub seadusega sätestatud korras.
4.2. Korraldus  võib vaidlustada Tartu Halduskohtu Jõhvi kohtumajas 30 päeva jooksul haldusakti teatavakstegemisest.

